ถ้าเกิดเรามีตกขาวแล้วไม่ได้ใส่แผ่นอนามัย แล้วมันไปเลอะเก้าอี้ที่เรานั่ง และเลอะเบาะรถคนอื่นที่เรานั่งไปด้วย ถ้ามีคนมานั่งต่อตรงที่เราทำตกขาวเลอะไว้ เขาจะเป็นไรมั้ยคะ แล้วอีกอย่าง ถ้าเราท้องเสีย แต่ไม่สะดวกเข้าห้องน้ำ เพราะเดินทางไกล ไม่ค่อยมีห้องน้ำ แล้วอั้นไม่อยู่ เผลออุจจาระเปื้อนเบาะรถไป แต่เราไม่รู้ตัว คนที่มานั่งต่อตรงที่เราทำอุจจาระเลอะไว้ เก้าอี้ก็เหมือนกัน เขาจะติดเชื้อโรคอะไรมั้ยคะ
สวัสดีค่ะ ตกขาวหรือระดูขาว เป็น ของเหลวที่ถูกขับออกจากช่องคลอดของผู้หญิงทุกคน ซึ่งปกติจะไม่ส่งผลเสียต่อร่างกายยกเว้นแต่ว่าเป็นการติดเชื้อของช่องคลอดหรือปากมดลูกที่จะทำให้ตกขาวออกมาลักษณะผิดปกติ เช่นเป็นสีเหลือง เขียว มีกลิ่นเหม็นมาก เป็นต้นจากที่กล่าวมาถ้าตกขาวเลอะลงไป แล้วมีคนมาสัมผัสต่อ แต่ผิวหนังของคนที่มาสัมผัสไม่ได้มีแผลเปิดอะไรก็ไม่น่ามีโอกาสรับเชื้อ ซึ่งถึงแม้จะเป็นโรค hiv ซิฟิลิซ เชื้อก็ไม่ได้ออกมามากกับตกขาวอยู่แล้ว โอกาสติดเชื้อจากเหตุการณ์ที่กล่าวมาจึงมีโอกาสน้อยมาก และอุจจาระก็เช่นเดียวกันว่าเป็นโอกาสแพร่เชื้อโรคต่างๆได้น้อย ยกเว้นว่าเอามือไปสัมผัสอุจจาระของคนที่มีเชื้อปรสิตต่างๆแล้วนำมาเข้าปากอีกทีก็อาจจะติดเชื้อได้